P6_TA(2005)0257

Ανασύσταση των αποθεμάτων χάλιμπατ στο Βορειοδυτικό Ατλαντικό *

Νομοθετικό ψήφισμα του Ευρωπαϊκού Κοινοβουλίου σχετικά με την πρόταση κανονισμού του Συμβουλίου για τη θέσπιση σχεδίου ανασύστασης του χάλιμπατ της Γροιλανδίας στο πλαίσιο της Οργάνωσης Αλιείας Βορειοδυτικού Ατλαντικού (COM(2004)0640 — C6-0197/2004 — 2004/0229(CNS))

(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο (COM(2004)0640) [1],

- έχοντας υπόψη το άρθρο 37 της Συνθήκης ΕΚ, σύμφωνα με το οποίο κλήθηκε από το Συμβούλιο να γνωμοδοτήσει (C6-0197/2004),

- έχοντας υπόψη το άρθρο 51 του Κανονισμού του,

- έχοντας υπόψη την έκθεση της Επιτροπής Αλιείας (A6-0116/2005),

1. εγκρίνει την πρόταση της Επιτροπής όπως τροποποιήθηκε·

2. καλεί την Επιτροπή να τροποποιήσει αναλόγως την πρότασή της, σύμφωνα με το άρθρο 250, παράγραφος 2, της Συνθήκης ΕΚ·

3. καλείτο Συμβούλιο, σε περίπτωση που προτίθεται να απομακρυνθεί από το κείμενο που ενέκρινε το Κοινοβούλιο, να το ενημερώσει σχετικά·

4. ζητεί να κληθεί εκ νέου να γνωμοδοτήσει σε περίπτωση που το Συμβούλιο προτίθεται να επιφέρει σημαντικές τροποποιήσεις στην πρόταση της Επιτροπής·

5. αναθέτει στον Πρόεδρό του να διαβιβάσει τη θέση του Κοινοβουλίου στο Συμβούλιο και στην Επιτροπή.

ΚΕΙΜΕΝΟ ΠΟΥ ΠΡΟΤΕΙΝΕΙ Η ΕΠΙΤΡΟΠΗ | ΤΡΟΠΟΛΟΓΙΕΣ ΤΟΥ ΚΟΙΝΟΒΟΥΛΙΟΥ |

Τροπολογία 1

Τίτλος

Πρόταση κανονισμού του Συμβουλίου για τη θέσπιση σχεδίου ανασύστασης του χάλιμπατ της Γροιλανδίας στο πλαίσιο της Οργάνωσης Αλιείας Βορειοδυτικού Ατλαντικού | Πρόταση κανονισμού του Συμβουλίου για τη θέσπιση σχεδίου ανάκτησης του χάλιμπατ της Γροιλανδίας στο πλαίσιο της Οργάνωσης Αλιείας Βορειοδυτικού Ατλαντικού (Αυτή η τροπολογία ισχύει για ολόκληρο το κείμενο. Η έγκρισή της απαιτεί αντίστοιχες αλλαγές σε ολόκληρο το κείμενο.) |

Τροπολογία 2

Αιτιολογική σκέψη 7

(7) Ως εκ τούτου, είναι αναγκαίο να τεθεί σε εφαρμογή το σχέδιο ανασύστασης σε μόνιμη βάση. Για το σκοπό αυτό, θα πρέπει να ορισθεί μία διαδικασία για τη διαβίβαση του καταλόγου σκαφών στα οποία έχει χορηγηθεί ειδική άδεια αλιείας σύμφωνα με τον κανονισμό του Συμβουλίου (ΕΚ) αριθ. 1627/94, της 27ης Ιουνίου 1994, για τη θέσπιση των γενικών διατάξεων για τις ειδικές άδειες αλιείας. | (7) Ως εκ τούτου, είναι αναγκαίο να ενσωματωθεί το σχέδιο ανάκτησης στην κοινοτική νομοθεσία σε σταθερή βάση. Για το σκοπό αυτό, θα πρέπει να ορισθεί διαδικασία για τη διαβίβαση του καταλόγου σκαφών στα οποία έχει χορηγηθεί ειδική άδεια αλιείας σύμφωνα με τον κανονισμό (ΕΚ) αριθ. 1627/94 του Συμβουλίου, της 27ης Ιουνίου 1994, για τη θέσπιση των γενικών διατάξεων για τις ειδικές άδειες αλιείας. |

Τροπολογία 3

Αιτιολογική σκέψη 9

(9) Απαιτούνται πρόσθετα μέτρα ελέγχου για τη διασφάλιση της αποτελεσματικής εφαρμογής σε κοινοτικό επίπεδο καθώς και της συνεκτικότητας με τα σχέδια αποκατάστασης που έχουν εκδοθεί από το Συμβούλιο σε άλλες περιοχές. Τα εν λόγω μέτρα θα πρέπει να περιλαμβάνουν υποχρέωση προηγούμενης ανακοίνωσης εισόδου σε λιμένες καθορισμένους από τα κράτη μέλη καθώς και περιορισμό των περιθωρίων ανοχής. | (9) Απαιτούνται πρόσθετα μέτρα ελέγχου για τη διασφάλιση της αποτελεσματικής εφαρμογής σε κοινοτικό επίπεδο καθώς και της συνεκτικότητας με τα σχέδια αποκατάστασης που έχουν εκδοθεί από το Συμβούλιο σε άλλες περιοχές. Τα εν λόγω μέτρα θα πρέπει να περιλαμβάνουν υποχρέωση προηγούμενης ανακοίνωσης εισόδου σε λιμένες καθορισμένους από τα κράτη μέλη. |

Τροπολογία 4

Άρθρο 3, παράγραφος 1, δεύτερο εδάφιο

Ωστόσο, στην περίπτωση που αποφασιστεί από τη NAFO ότι τα εν λόγω επίπεδα TAC δεν θα διασφαλίσουν βιώσιμη αλιεία του αποθέματος αυτού, το Συμβούλιο, ενεργώντας με ειδική πλειοψηφία, κατόπιν προτάσεως της Επιτροπής, προσαρμόζει τα TAC που προβλέπονται στο πρώτο εδάφιο σύμφωνα με την απόφαση της NAFO. | Ωστόσο, στην περίπτωση που αποφασιστεί από τη NAFO ότι τα εν λόγω επίπεδα TAC δεν θα διασφαλίσουν βιώσιμη αλιεία, ή ότι, αντίθετα, διαπιστωθεί ανάκτηση του αποθέματος αυτού, το Συμβούλιο, ενεργώντας με ειδική πλειοψηφία, κατόπιν προτάσεως της Επιτροπής, προσαρμόζει τα TAC που προβλέπονται στο πρώτο εδάφιο σύμφωνα με την απόφαση της NAFO. |

Τροπολογία 5

Άρθρο 5, παράγραφος 4

4. Κάθε κράτος μέλος κατανέμει την ποσόστωσή του για το χάλιμπατ της Γροιλανδίας μεταξύ των σκαφών του τα οποία περιλαμβάνονται στον κατάλογο που αναφέρεται στην παράγραφο 1. Τα κράτη μέλη ενημερώνουν την Επιτροπή σχετικά με την κατανομή των ποσοστώσεων μέχρι τη 15η Δεκεμβρίου κάθε έτους. | 4. Κάθε κράτος μέλος λαμβάνει τα απαραίτητα μέτρα για να κατανείμει την ποσόστωσή του για το χάλιμπατ της Γροιλανδίας μεταξύ των σκαφών του τα οποία περιλαμβάνονται στον κατάλογο που αναφέρεται στην παράγραφο 1. Τα κράτη μέλη ενημερώνουν την Επιτροπή σχετικά με την κατανομή των ποσοστώσεων μέχρι τη 15η Ιανουαρίου κάθε έτους. |

Τροπολογία 6

Άρθρο 6, παράγραφος 3

3. Στην περίπτωση που θεωρηθεί ότι οι ποσότητες χάλιμπατ της Γροιλανδίας, οι οποίες αναφέρονται στις εκθέσεις σύμφωνα με την παράγραφο 1 σημείο β), έχουν εξαντλήσει το 70 % των ποσοστώσεων των κρατών μελών, οι πλοίαρχοι διαβιβάζουν τις εκθέσεις που αναφέρονται στο σημείο β) σε ημερήσια βάση. | 3. Στην περίπτωση που θεωρηθεί ότι οι ποσότητες χάλιμπατ της Γροιλανδίας, οι οποίες αναφέρονται στις εκθέσεις σύμφωνα με την παράγραφο 1, στοιχείο β), έχουν εξαντλήσει το 70 % των ποσοστώσεων των κρατών μελών, οι πλοίαρχοι διαβιβάζουν τις εκθέσεις που αναφέρονται στο στοιχείο β) κάθε τρεις ημέρες. |

Τροπολογία 7

Άρθρο 7, παράγραφος 1

1. Οι ημερήσιες ποσότητες χάλιμπατ της Γροιλανδίας που διατηρούνται επί του σκάφους κατά τη διάρκεια της παραμονής του σκάφους στην υποπεριοχή 2 και τις διαιρέσεις 3ΚLΜΝΟ αποθηκεύονται επί του σκάφους χωριστά από τα άλλα αλιεύματα και επισημαίνονται εμφανώς. | 1. Λαμβάνοντας πάντοτε υπόψη την ασφάλεια του πληρώματος και αυτήν της πλοήγησης του σκάφους, ευθύνες που αμφότερες ανήκουν στον κυβερνήτη, οι ημερήσιες ποσότητες χάλιμπατ της Γροιλανδίας που διατηρούνται επί του σκάφους κατά τη διάρκεια της παραμονής του σκάφους στην υποπεριοχή 2 και τις διαιρέσεις 3ΚLΜΝΟ αποθηκεύονται επί του σκάφους χωριστά από τα άλλα αλιεύματα και επισημαίνονται εμφανώς. |

Τροπολογία 8

Άρθρο 8

Άρθρο 8 Περιθώριο ανοχής κατά την εκτίμηση των ποσοτήτων που αναφέρονται στο ημερολόγιο Κατά παρέκκλιση του άρθρου 5 παράγραφος 2 του κανονισμού της Επιτροπής (ΕΟΚ) αριθ. 2807/83 και του άρθρου 9 παράγραφος 2 του κανονισμού της Επιτροπής (ΕΟΚ) αριθ. 2868/88, το επιτρεπόμενο περιθώριο ανοχής κατά την εκτίμηση των ποσοτήτων σε χιλιόγραμμα που διατηρούνται επί του σκάφους ανέρχεται στο 5% της ποσότητας που αναγράφεται στο ημερολόγιο. | Διαγράφεται |

Τροπολογία 9

Άρθρο 9, παράγραφος 4α (νέα)

| 4α. Τα μέτρα που προβλέπονται στο παρόν άρθρο ισχύουν αποκλειστικά για τα σκάφη με ειδική άδεια αλιείας όπως ορίζει το άρθρο 4. |

Τροπολογία 10

Άρθρο 10, παράγραφος 1α (νέα)

| 1α. Τα μέτρα που προβλέπονται στο παρόν άρθρο ισχύουν αποκλειστικά για τα σκάφη με ειδική άδεια αλιείας όπως ορίζει το άρθρο 4. |

[1] Δεν έχει δημοσιευθεί ακόμη στην Επίσημη Εφημερίδα.

--------------------------------------------------